Official Journal L 379 , 31/12/1990 P. 0003 - 0013



Ftehim bejn il-Komunità Ekonomika Ewropea u r-Repubblika ta' Kosta ta' l-Avorju dwar is-sajd 'l barra mill-kosta ta' Kosta ta' l-Avorju IL-KOMUNITA' EKONOMIKA EWROPEA, minn hawn ‘il quddiem imsejħa l-"Komunità", u IR-REPUBBLIKA TAL-KOSTA TA' L-AVORJU, minn hawn ‘il quddiem imsejħa "Kosta ta" l-Avorju', WAQT LI TIKKUNSIDRA l-ispirtu ta' koperazzjoni għall-iżvilupp tal-pixkeriji li jirriżulta mill-Konvenzjoni ACP-KEE u x-xewqa konġunta għal relazzjonijiet eqreb bejn il-Komunità u l-Kosta ta' l-Avorju; WAQT LI TIKKUNSIDRA ix-xewqa tal-Kosta ta' l-Avorju li tippromwovi l-esplojtazzjoni razzjonali tar-riżorsi tagħha tal-pixkeriji permezz ta' koperazzjoni ikbar; WAQT LI TIFTAKAR li l-Komunità u l-Kosta ta' l-Avorju huma firmatarji għall-Konvenzjoni tan-Nazzjonijiet Uniti dwar il-Liġi tal-Baħar, u li, skond din il-Konvenzjoni, il-Kosta ta' l-Avorju waqqfet żona esklussiva ekonomika li testendi sa 200 mili nawtiċi mill-linja bażi li minnha jitkejlu l-ilmijiet territorjali tagħha, li fihom teżerċità d-drittijiet sovrani tagħha jew ġurisdizzjoni għall-għanijiet ta' esplojtazzjoni, konservazzjoni u tmexxija tar-riżorsi taż-żona msemmija skond il-liġi internazzjonali; IDDETERMINATI li jmexxu r-relazzjonijiet dwar il-pixkeriji tagħhom fi spirtu ta' rispett reċiproku għall-interessi ta' xulxin dwar sajd fil-baħar skond il-Konvenzjoni tal-ACP-KEE; XEWQANA li jwaqqfu l-kondizzjonijiet u t-termini li jirregolaw l-attivitajiet tas-sajd ta' interess reċiproku għaż-żewġ partijiet, FTEHMU KIF ĠEJ: Artikolu 1 L-għan ta' dan il-ftehim huwa li jistabbilixxi l-prinċipji, regoli u meżżi ta' koperazzjoni bejn il-Komunità u l-Kosta ta' l-Avorju għall-esplojtazzjoni razzjonali tar-riżorsi tal-pixkeriji u li jiddefinixxi l-kondizzjonijiet kollha li jirregolaw l-attivitajiet ta' sajd tal- bastimenti li jtajru l-bnadar ta' l-Istati Membri tal-Komunità, minn issa "l quddiem imsejħa" bastimenti tal-Komunità', fl-ilmijiet li fuqhom Il-Kosta ta' l-Avorju għandha sovranità jew ġurisdizzjoni għall-għanijiet ta' sajd, minn issa "l quddiem imsejħa bħala ż-" żona ta' sajd tal-Kosta ta' l-Avorju'. Artikolu 2 Il-Kosta ta' l-Avorju għandha tippermetti attivitajiet ta' sajd minn bastimenti tal-Komunità fiż-żona ta' sajd tal-Kosta ta' l-Avorju skond dan il-Ftehim u l-kondizzjonijiet stabbiliti fl-Anness u Protokoll li huma annessi ma' dan il-Ftehim u jiffurmaw parti integrali minnu. Artikolu 3 1. Il-Komunità tobbliga ruħha li tieħu l-passi kollha meħtieġa biex tiżgura li l-bastimenti tagħha jaqblu mad-dispożizzjonijiet ta' dan il-Ftehim u l-liġijiet li jirregolaw l-attivitajiet ta' sajd fiż-żona ta' sajd tal-Kosta ta' l-Avorju skond id-dispożizzjonijiet tal-Konvenzjoni tan-Nazzjonijiet Uniti dwar il-Liġi tal-Baħar u dispożizzjonijiet oħrajn ta' liġi internazzjonali. 2. L-awtoritajiet tal-Kosta ta' l-Avorju għandhom jinnotifikaw lill-Kummissjoni tal-Komunitajiet Ewropej dwar kwalunkwe tibdil fil-liġijiet imsemmija qabel ma jiġu applikati. 3. Il-passi meħuda mill-awtoritajiet tal-Kosta ta' l-Avorju sabiex jirregolaw is-sajd fl-interessi ta' l-espoljtazzjoni razzjonali tar-riżorsi tal-pixkeriji għandhom jiġu bażati fuq kriterji oġġettivi u xjentifiċi u għandhom jgħoddu kemm għall-bastimenti tal-Komunità kif ukoll għal bastimenti oħra barranin, mingħajr preġudizzju għal ftehim konklużi bejn pajjiżi li qed jiżviluppaw f'reġjuni waħda ġeografika, inklużi ftehim dwar pixkeriji reċiproċi. Artikolu 4 1. Attivitajiet ta' sajd minn bastimenti tal-Komunità fiż-żona ta' sajd tal-Kosta ta' l-Avorju għandhom ikunu soġġetti għall-pussess ta' liċenzja maħruġa mill-awtoritajiet rilevanti tal-Kosta ta' l-Avorju fuq talba tal-Komunità. 2. Il-ħruġ ta' liċenzja għandha tkun soġġetta għal ħlas ta' tariffa mill-proprjetarju in kwistjoni tal-vapur. 3. Il-proċedura għall-applikazzjonijiet tal-liċenzji, it-tariffi pagabbli u arranġamenti għall-ħlas huma stabbiliti fl-Anness. Artikolu 5 Il-kaptani tal-bastimenti awtorizzati skond it-termini ta' dan il-Ftehim li jistadu fiż-żona ta' sajd tal-Kosta ta' l-Avorjuhuma obbligati li jibagħtu l-prospetti tagħhom tal-qbid lill-awtoritajiet tal-Kosta ta' l-Avjorju, skond id-dispożizzjonijiet stabbiliti fl-Anness. Artikolu 6 1. Il-Partijiet Kontraenti għandhom jinkoraġġixxu koperazzjoni fis-sajd, partikolarment koperazzjoni xjentifika u teknika. Għandhom jikkollaboraw b'għan li jikkordinaw u jintegraw fuq bażi permanenti l-attivitajiet varji li x'aktarx jinbdew taħt dan il-Ftehim biex jirrinforzaw l-effett tiegħu. 2. F'din il-konnessjoni, għandhom jagħmlu sforz partikolarment biex jinkoraġġixxu u jiffaċilitaw it-tpartit ta' informazzjoni dwar teknika ta' sajd u attrezzament u metodi biex jiġu ppreservati u pproċessati il-prodotti tal-pixkeriji. 3. Barra minn hekk, jistgħu wkoll iwaqqfu programmi speċifiċi li x'aktarx isaħħu ‘l-interessi komuni ta'l-operaturi rispettivi, inter alia billi: - jagħmlu studji speċifiċi, - programmi speċifiċi mmirati biex itejbu l-meżżi ta' evalwazzjoni tal-livelli tal-ħażniet u jippromwovu l-iżvilupp tar-riċerka f'tekniċi ġodda tas-sajd għall-esplojtazzjoni razzjonali tagħhom, - l-introduzzjoni ta' programm ta' taħriġ fil-pixkeriji tan-nazzjonali. 4. Il-programmi u l-istudji previsti f'dan l-Artikolu għandhom jirċievu finanzi mill-Komunità fuq talba ta'l-awtoritajiet tal-Kosta ta' l-Avorjuskond id-dispożizzjonijiet ta' l-Artikolu 8. Artikolu 7 Il-Partijiet jobbligaw ruħhom li jikkordinaw jew direttament jew ġewwa organizzazzjonijiet internazzjonali l-isforzi tagħhom biex jiżguraw it-tmexxija u konservazzjoni tar-riżorsi ħajjin fl-Atlantiku Ċentrali tal-Lvant, u li jiffaċilitaw ir-riċerka xjentifika rilevanti. Artikolu 8 Bi skambju għad-drittijiet tas-sajd mogħtija taħt l-Artikolu 2, il-Komunità għandha tagħti kontribut finanzjarju lill-Kosta ta' l-Avorjuskond il-proċedura stipulata fil-Protokoll anness ma' dan il-Ftehim, mingħajr preġudizzju għall-finanzjar mogħti lill-Kosta ta' l-Avorjutaħt il-Konvenzjoni ACP-KEE. Artikolu 9 A bażi ta' kriterji xjentifiċi oġġettivi, bħala riżultat tas-sitwazzjoni varjetà tal-ħażniet, l-awtoritajiet tal-Kosta ta' l-Avorjujiddeċiedu li japplikaw miżuri konservanti li jaffettwaw l-attivitajiet tas-sajd tal-bastimenti tal-Komunità, il-Partijiet għandhom jikkonsultaw lil xulxin bl-għan li jaġġustaw l-Anness u l-Protokoll għall-kondizzjonijiet tas-sajd ġodda imposti fuq dawn il-bastimenti. Dawn il-konsultazzjonijiet għandhom jiġu bażati fuq il-prinċipju li kull tnaqqis mid-drittijiet tas-sajd stabbiliti fl-imsemmi Protokoll jistgħu jinvolvu jew tnaqqis fil-kumpens finanzjarju dovut mill-Komunità jew titjib f'xi drittijiet tas-sajd offruti mill-Kosta ta' l-Avorju. Artikolu 10 Għandu jiġi stabbilit kumitat konġunt. Il-kumitat għandu jiltaqa', alternatament fil-Kosta ta' l-Avorju u fil-Komunità, fuq talba ta' waħda mill-Partijiet Kontraenti. L-iskop ta' dan il-kumitat huwa li jiżgura li dan il-Ftehim jiġi applikat tajjeb, inter alia: - li jiġi permess ftehim kontinwu f'affarijiet ta' interess reċiproku li għandhom x' jaqsmu ma' dan il-Ftehim dwar sajd. - li jeżaminaw, fit-termini stabbiliti f'dan il-Ftehim, kwalunkwe aġġustament għad-drittijiet ta' sajd mogħtija lill-Kosta ta' l-Avorjuu li jiddeterminaw il-kumpens finanzjarju mogħti mill-Komunità, - li jfittxu soluzzjoni bonarja għal kwalunkwe nuqqas ta' ftehim bejn il-Partijiet li jistgħu jirriżultaw minn dan il-Ftehim. Artikolu 11 Xejn f'dan il-Ftehim m'għandu jaffettwa jew jippreġudika bi kwalunkwe mod l-opinjonijiet ta' kull Parti dwar materja relatata mal-Liġi tal-Baħar. Artikolu 12 Dan il-Ftehim għandu jgħodd, min naħa waħda, għat-territorji li fihom it-Trattat li jistabbilixxi l-Komunità Ekonomika Ewropea hija applikata u taħt il-kondizzjonijiet stabbiliti f'dak it-Trattat u, min-naħa l-oħra, fit-territorju tar-Repubblika tal-Kosta ta' l-Avorju. Artikolu 13 Dan il-Ftehim għandu jiġi konkluż għal perjodu inizjali ta' tliet snin mid-data tad-dħul tiegħu fis-seħħ. Kemm-il darba waħda mill-Partijiet ma ttemmux billi tavża dwar dan sitt xhur qabel tmiem dan il-perjodu ta' tliet xhur, għandu jiġi estiż għal perjodi ulterjuri ta' tlitt snin, kemm-il darba mhux denunzjat permezz ta' avviż mogħti għall-inqas tliet xhur qabel tmiem tali żmien ta' tliet snin. Il-Partijiet għandhom jibdew negozjati f'każ li waħda minnhom tiddenunzja l-Ftehim. Artikolu 14 Dan il-Ftehim, miktub duplikat il-lingwi Daniża, Olandiża, Ingliża, Franċiża, Ġermaniża, Griega, Taljana, Portugiża u Spanjola, bit-testijiet kollha ugwalment awtentiċi, għandu jidħol fis-seħħ fid-data li jiġi ffirmat. -------------------------------------------------- ANNESS KONDIZZJONIJIET GĦALL-ESERĊIZZJU TA'L-ATTIVITAJIET TAS-SAJD MILL-BASTIMENTI TAL-KOMUNITÀ FIŻ-ŻONA TAS-SAJD TA'CÔTE D'IVOIRE A. Applikazzjoni għal liċenzja u formalitajiet għall-ħruġ 1. L-awtoritajiet rilevanti tal-Komunità għandhom jippreżentaw lill-uffiċċju tas-Segretarju ta' l-Istat għall-Pixkeriji tal-Kosta ta' l-Avorju, via d-Delegazzjoni tal-Kummissjoni fil-Kosta ta' l-Avorju, applikazzjoni għal kull bastiment li tixtieq tistad skond il-Ftehim, għall-inqas 45 jum qabel id-data tal-bidu tal-perjodu ta' validità mitluba. L-applikazzjonijiet għandhom isiru fuq il-formoli provduti għal dan l-iskop mill-Kosta ta' l-Avorju, li kampjun tagħhom huwa anness hawn (Appendiċi 1). Kull applikazzjoni għal liċenzja għandha tiġi akkumpanjata minn prova ta' ħlas tat-tariffa għall-perjodu ta' validità tal-liċenzja. It-tariffi għandhom jinkludu t-tariffi kollha nazzjonali u lokali ħlief taxxi tal-port u tariffi għas-servizz. L-awtoritajiet tal-Kosta ta' l-Avorju għandhom javżaw, qabel ma jidħol fis-seħħ il-Ftehim, tal-arranġamenti għall-ħlas tat-tariffa, inkluża informazzjoni dwar kontijiet mal-bank. 2. Il-liċenzji għandhom jinħarġu għal vettura speċifika u mhumiex trasferibbli. Iżda fuq talba tal-Kummissjoni tal-Komunitajiet Ewropej, liċenzja ta' bastiment għandha, f'każ ta' forza maġġuri, tiġi sostitwita minn liċenzja ġdida għal bastiment ieħor b'karatteristiċi simili għal dawn ta'l-ewwel vettura. Il-proprjetarju ta' l-ewwel bastiment għandu jrodd il-liċenzja kanċellata lill-Uffiċċju tas-Segretarju ta' l-Istat għall-Pixkeriji tal-Kosta ta' l-Avorju via d-Delegazzjoni tal-Kummissjoni tal-Komunitajiet Ewropej fil-Kosta ta' l-Avorju. Il-liċenzja l-ġdid għandha tindika: - id-data tal-ħruġ, - il-fatt li hija tinvalida u tissostitwixxi l-liċenzja tal-bastiment ta' qabel. L-ebda tariffa kif stabbilita fl-Artikolu 4(2) tal-Ftehim m' għandha tkun dovuta għal xi perjodu ta' validità li ma skadiex. 3. Il-liċenzji għandhom jiġu trażmessi mill-awtoritajiet tal-Kosta ta' l-Avorju lid-Delegazzjoni tal-Kummissjoni tal-Komunitajiet Ewropej fil-Kosta ta' l-Avorju fi żmien 45 jum minn meta jirċievu l-applikazzjoni. 4. L-oriġinali tal-liċenzja għandha tinżamm abbord f'kull ħin u tiġi ppreżentata f'kwalunkwe ħin fuq talba ta' l-awtoritajiet kompetenti tal-Kosta ta' l-Avorju. 5. Bastimenti tal-irmonk awtorizzati taħt l-Artikolu 2 tal-Ftehim għandhom javżaw lill-awtoritajiet kompetenti tal-Kosta ta' l-Avorju dwar kwalunkwe tibdil fil-karatteristiċi ta' vettura kif entrata fuq il-liċenzja meta maħruġa u kif elenkat fl-Appendiċi 1. 6. Kwalunkwe żieda fit-tunnellaġġ grossi reġistrati ta' bastiment tirrekjedi applikazzjoni għal liċenzja ġdida. B. Dispożizzjonijiet li jgħoddu għal liċenzji tal-bastimenti tat-tonn u longliners tal-wiċċ 1. Il-liċenzji għandhom ikunu validi għal sena. Huma jkunu jistgħu jiġġeddu. 2. It-tariffa tiġi ffissata għal ECU 20 għal kull tunnellata ta' tonn maqbud fiż-żona tas-sajd tal-Kosta ta' l-Avorju. 3. Il-liċenzji għandhom jinħarġu wara l-ħlas ta' soma sħiħa ta' ECU 1000 fis-sena għall kull seiner tat-tonn u ECU 200 fis-sena għal kull bastiment tat-tonn pole-and-line u longliner tal-wiċċ, ekwivalenti għat-tariffi dovuti għal qabda ta': - 50 tunnellata ta' tonn fis-sena fil-każ ta' seiners, - 10 tunnellata fis-sena ta' speċje maqbuda mill-bastimenti tat-tonn pole-and-line bastimenti tat-tuna u longliners tal-wiċċ. 4. Il-prospett finali tat-tariffi dovuti għall-perjodu ta' sajd għandu jsir mill-Kummissjoni tal-Komunitajiet Ewropej fi tmiem kull sena tal-kalendarju a bażi tal-prospetti tal-qabda magħmula minn kull proprjetaru tal-vapuri u kkonfermati minn istituzzjonijiet xjentifiċi responsabbli biex jivverifikaw l-informazzjoni dwar il-qabda bħall-Uffiċċju Franċiż de la recherche scientifique et technique d'outre-mer (Orstom) u l-Instituto Español de Oceanografía (IEO) minn naħa waħda u Centre de recherche océanographique de Côte d'Ivoire (iċ-Ċentru ta' Riċerka Oċeanografika tal-Kosta ta' l-Avorju) fuq l-oħra. Il-prospett għandu jintbagħat fl-istess ħin lis-servizzi ta' sajd tal-Kosta ta' l-Avorju u lill-proprjetarji tal-vapuri. Kwalunkwe ħlas addizzjonali dovut għandu jsir mill-proprjetarji tal-vapuri lis-servizzi tas-sajd tal-Kosta ta' l-Avorju mhux aktar tard minn 30 jum wara n-notifika tal-prospett finali. Iżda, jekk l-ammont tal-prospett finali huwa inqas mill-avvanz fuq imsemmi, il-bilanċ riżultanti ma jintraddx lill-proprjetarji tal-vapur. 5. L-awtoritajiet tal-Kosta ta' l-Avorju għandhom jikkomunikaw, qabel id-dħul fis-seħħ tal-Ftehim, l-informazzjoni kollha dwar il-kont tal-bank li għandha tintuża għall-ħlas tat-tariffi. Ċ. Dispożizzjonijiet li jgħoddu għal liċenzji ta' bastimenti bil-friżer 1. F'każ ta'bastimenti bil-friżer, il-liċenzji għandhom ikunu validi għal tliet xhur, sitt xhur jew tnax-il xahar. Huma jkunu jistgħu jiġġeddu. 2. It-tariffa annwali għandha tiġi ffissata b' rata ta' ECU 130 għal kull GRT għall-ewwel sentejn ta' l-applikazzjoni tal-Protokoll. Bi skop ta' allokazzjoni tad-drittijiet tas-sajd tal-bastimenti bil-friżer li jgħoddu mit-tielet sena ta' applikazzjoni tal-Protokoll it-tariffi jistgħu jiġu riveduti fil-kumitat konġunt. It-tariffi għal-liċenzji għal perjodi inqas minn sena għandhom jitħallsu fuq bażi pro rata skond it-tul taż-żmien. D. Prospetti tal-qabda 1. Bastimenti awtorizzati li jistadu fiż-żona tas-sajd tal-Kosta ta' l-Avorjutaħt dan il-Ftehim għandhom jibagħtu l-prospetti tal-qabda tagħhom lista ta'servizzi tas-sajd fil-baħar b' kopja lid-Delegazzjoni tal-Kummissjoni tal-Komunitajiet Ewropej fil-Kosta ta' l-Avorju, kif ġej: (a) trawlers għandhom javżaw bil-qbid tagħhom billi jużaw il-formola mogħtija fl-Appendiċi 2. Dawn il-prospetti għandhom isiru kull xahar u għandhom jiġu għall-inqas darba kull tliet xhur. (b) għal seiners tat-tonn, bastimenti tat-tonn pole-and-line u longliners tal-wiċċ, jinżamm reġistru tas-sajd, skond il-mudell fl-Appendiċi 3 f'każ ta' longliners tal-wiċċ u Appendiċi 4 f'każ ta' seiners u bastimenti pole-and-line għal kull perjodu ta'sajd mqatta' fiż-żona ta' sajd tal-Kosta ta' l-Avorju. Il-forma għandha jew tinġabar fil-port mid-dipartimenti relative tas-Centre de recherche océanographique de Côte d'Ivoire jew jintbagħtu lill-istess dipartiment fi żmien 45 jum mill-vjaġġ tas-sajd imqatta' fiż-żona tas-sajd tal-Kosta ta' l-Avorju. Il-formoli għandhom jiġu kompletati b'mod li jinqara u ffirmati mill-kaptan tal-vapur. 2. Jekk dawn id-dispożizzjonijiet ma jiġux soddisfatti, l-awtoritajiet tal-Kosta ta' l-Avorju jirriservaw id-dritt li jissospendu l-liċenzja tal-bastiment li joffendi sakemm il-formalità rikjesta tkun ġiet mħarsa. F'dan il-każ, id-Delegazzjoni tal-Kummissjoni tal-Komunitajiet Ewropej fil-Kosta ta' l-Avorju għandha tiġi nfurmata mingħajr dewmien. E. Teħid tal-qabdiet fuq l-art Bastimenti tat-tonn u longliners tal-wiċċ li jieħdu l-qabdiet tagħhom fuq l-art f'port tal-Kosta ta' l-Avorjuport għandhom, kull fejn huwa possibli, jrendu l-qabdiet tagħhom disponibbli lin-negozjanti tal-Kosta ta' l-Avorju bi prezzjiet tas-suq lokali. Minbarra dan, bastimenti tat-tonn tal-Komunità għandhom jikkontribwixxu lejn il-provvista għall-fabbriki tal-Kosta ta' l-Avorju li jqiegħdu t-tonn fil-bottijiet bi prezzjiet iffissati bi ftehim reċiproku bejn il-proprjetarji tal-bastimenti tal-Komunità u n-negozjanti tal-Kosta ta' l-Avorjua bażi tal-prezzijiet korrenti fis-suq internazzjonali. Il-ħlas għandhu jsir f'munita konvertibbli. L-iskeda tat-teħid fuq l-art għandha tiġi abbozzata bi ftehim reċiproku bejn il-proprjetarji tal-bastimenti tal-Komunità u n-negozjanti tal-Kosta ta' l-Avorju. F. Żoni tas-sajd 1. Biex jiġu protetti l-vaski għat-trobbija tal-ħut u attivitajiet lokali tas-sajd fuq skala żgħira bastimenti tal-Komunità bil-liċenzja ma jistgħux iwettqu attivitajiet tas-sajd kif provdut fl-Artikolu 2 tal-Ftehim fiż-żoni segwenti: - sa sitt mili nawtiċi mill-kosta f'każ ta' longliners tal-wiċċ, bastimenti tat-tonn pole-and-line u bastimenti bil-friżer, - sal-200-metru isobath f'każ ta' seiners tat-tonn bil-friżer. 2. Bi skop għal kwalunkwe allokazzjonijiet tad-drittijiet tas-sajd għat-trawlers bil-friżer li jgħoddu mit-tielet sena ta'l-applikazzjoni tal-Protokoll, iż-żoni tas-sajd jistgħu jkunu s-soġġett ta' eżaminazzjoni mill-ġdid mill-kumitat konġunt. 3. Iżda, bastimenti tat-tonn pole-and-line li jistadu għal lixka ħajja huma awtorizzati li jagħmlu dan fiż-żona projbita definiti hawn fuq biex jiksbu l-lixka strettament fil-limiti tal-bżonnijiet tagħhom. G. Dħul fi u ħruġ miż-żona 1. Il-bastimenti kollha tal-Komunità li jistadu taħt il-Ftehim fiż-żona tal-Kosta ta' l-Avorju għandhom jikkomunikaw ma' l-istazzjon tar-radju indikat fil-liċenzja id-data u l-ħin u l-pożizzjoni tagħhom meta deħlin u ħerġin miż-żona ta' sajd tal-Kosta ta' l-Avorju. 2. F'każijiet fejn il-komunikazzjonijiet bir-radju ma jistgħux jintużaw, il-vapuri jistgħu jużaw meżżi alternattivi, bħal telex jew telegramma. 3. Bastimenti li jinsab jistad mingħajr ma jkun informa lill-awtoritajiet tal-Kosta ta' l-Avorjujitqies bħala vapur mingħajr liċenzja. H. Daqsijiet awtorizzati tax-xibka Id-daqs minimu tax-xibka (xibka interament estiża) għandu jkun: (a) 40 mm bastimenti bil-friża li jieħdu ħut tal-bebbux ta'l-ilma fond u bastimenti bil-friża li jieħdu ċefalodi; (b) 60 mm for għal bastimenti bl-irmonk bil-friża li qed jaqbdu l-ħut; (ċ) f'każ ta' tonn, għandhom jgħoddu l-istandards internazzjonali rakkomandati mill-Iccat. I. Reġistrar tal-baħħara Proprjetarji tal-bastimenti li jkunu ngħataw liċenzji kif previsti mill-Ftehim għandhom jikkontribwixxu għat-taħriġ vokazzjonali prattiku tal-persuni tan-nazzjonalità tal-Kosta ta' l-Avorju, fuq it-termini segwenti u bla ħsara għall-limiti segwenti: 1. Kull proprjetarju ta'bastimenti tal-irmonk għandu jobbliga ruħu li jimpjega: - baħħar wieħed għal vapuri taħt 250 GRT, - żewġ baħħara għal vapuri iktar minn 250 GRT. Il-proprjetarji tal-bastimenti tat-tonn u longliners tal-wiċċ huma responsabbli li jimpjegaw persuni tan-nazzjonalità tal-Kosta ta' l-Avorju, fuq it-termini segwenti u bla ħsara għall-limiti segwenti: - għall-flotta ta' seiners tat-tonn, 30 baħħara tal-Kosta ta' l-Avorju għandhom jiġu reġistrati, - għall-flotta ta'bastimenti tat-tonn pole-and-line tmien baħħara tal-Kosta ta' l-Avorjugħandhom jiġu reġistrati matul il-perjodu ta' sajd għat-tonn fiż-żona tas-sajd tal-Kosta ta' l-Avorju, kull wieħed assenjat lil vettura differenti, - għall-flotta ta' longliners tal-wiċċ 15-il baħħar tal-Kosta ta' l-Avorju għandhom jiġu reġistrati matul il-perjodu ta' sajd għat-tonn fiż-żona tas-sajd tal-Kosta ta' l-Avorju, kull wieħed assenjat lil vettura differenti. 2. Il-pagi ta' dawn il-baħħara għandhom jiġu ffissati qabel ma jinħarġu l-liċenzji, bi ftehim reċiproku bejn il-proprjetarji tal-bastimenti jew ir-rappreżentati tagħhom u l-awtoritajiet rilevanti tal-Kosta ta' l-Avorju; il-pagi għandhom jitħallsu mill-proprjetarji tal-vapuri u għandhom jinkludu l-kontribuzzjonijiet soċjali li għalihom huwa soġġett il-baħħar (inklużi assigurazzjoni tal-ħajja u assigurazzjoni ta' l-aċċidenti u tal-mard). 3. Jekk il-baħħara ma jiġux reġistrati, il-proprjetarji tas-seiners tat-tonn, bastimenti tat-tonn pole-and-line u longliners tal-wiċċ huma obbligati li jħallsu somma sħiħa ekwivalenti għall-pagi tal-baħħara mhux reġistrati. Din is-somma tintuża għat-taħriġ ta' baħħara fil-Kosta ta' l-Avorju u għandha titħallas fil-kont speċifikat mill-awtoritajiet tas-sajd tal-Kosta ta' l-Avorju. J. Teħid abbord ta' osservaturi xjentifiċi Kwalunkwe bastiment jista' jintalab li jieħu abbord osservatur xjentifiku maħtur mill-awtoritajiet rilevanti tal-Kosta ta' l-Avorju. Abbord, l-osservatur jingħata l-istess kondizzjonijiet li jgawdi uffiċjal tal-vapur. Dan jgħodd ugwalment, sa fejn possibbli, għall-kwartieri assenjati lill-ossevatur. Similarment, sa fejn possibbli, għandu jiġi offrut lilu kull faċilità meħtieġa biex iwettaq id-dmirijiet tiegħu. Ix-xogħol ta' l-osservatur u l-kondizzjonijiet li taħthom jittieħed abbord m' għandhomx jinterrompu jew jostakolaw l-attivitajiet tas-sajd. Is-salarju u l-kontribuzzjonijiet soċjali ta' l-osservatur għandhom jitħallsu mir-awtoritajiet rilevanti tal-Kosta ta' l-Avorju. K. Spezzjoni u sorveljanza Fuq talba ta' l-awtoritajiet tal-Kosta ta' l-Avorju, vapuri tal-Komunità li joperaw taħt il-Ftehim għandhom jippermettu u jiffaċilitaw teħid abbord u kompletazzjoni tax-xogħol ta' l-uffiċjali tal-Kosta ta' l-Avorjuresponsabbli għall-ispezzjoni u sorveljanza ta' attivitajiet ta' sajd. L. Qbid u detenzjoni tal-vapuri Il-qbid jew detenzjoni, taħt it-termini tal-liġijiet applikabbli tal-Kosta ta' l-Avorju, ta' vapur sajjied li jtaħħar il-bandiera ta' Stat Membru tal-Komunità għandha tiġi avżata lid-Delegazzjoni tal-Kummissjoni tal-Komunitajiet Ewropej fil-Kosta ta' l-Avorju fi żmien 72 siegħa u fl-istess ħin lill-aġent konsulari ta' l-Istati Membri li tiegħu l-vapur qed itajjar il-bandiera. Għandha tinġibed l-attenzjoni tad-Delegazzjoni tal-Kummissjoni tal-Komunitajiet Ewropej fil-Kosta ta' l-Avorju dwar iċ-ċirkostanzi u r-raġunijiet li wasslu għall-qbid jew detenzjoni. APPENDIĊI 1 MINISTERU GĦALL- PRODUZZJONI TA' L-ANNIMALI BP V 84, Abidjan (Repubblika tal-Kosta ta' l-Avorju) IR-REPUBBLIKA TAL-KOSTA | TA' L-AVORJU, UNJONI – DIXXIPLINA - ĦIDMA | APPLIKAZZJONI GĦALL-LIĊENZJA GĦAS-SAJD TAQSIMA A 1. Isem tal-proprjetarju tal-vapur: … 2. Nazzjonalità tal-proprjetarju tal-vapur: … 3. Indirizz kummerċjali tal-proprjetarju tal-vapur: … … … TAQSIMA B (Għandha timtela għal kull vapur) 1. Valida għal (durata): … 2. Isem tal-vapur: … 3. Sena ta' kostruzzjoni:… 4. Bandiera Oriġinali: … 5. Bħalissa jtajjar il-bandiera ta': … 6. Data ta' akkwist tal-bandiera kurrenti: … 7. Sena ta' akkwist: … 8. Port ta' reġistrazzjoni u Nru ta' reġistrazzjoni: … 9. Jopera fiż-żoni: … 10. Tip ta' sajd: … 11. Tunnellaġġ gross (GRT): … 12. Tunnellaġġ nett (NRT): … 13. Sinjal għas-sejħa bir-radjo:… 14. Tul kollu (metri): … 15. Buq (metri):… 16. Fond (metri): … 17. Materjal tal-qafas: … 18. Skala tal-magna: … 19. Veloċità (knots): … 20. Kabini:… 21. Kapaċità tat-tankijiet (metri kubi): … 22. Kapaċità tal-kontenituri tal-ħut (metri kubi): … 23. Kapaċità tal-ksieħ/friżar (tunnellati/siegħa) u sistema użata: … 24. Kulur tal-qafas: … 25. Kulur tas-soprastruttura: … 26. Kumplement tal-ekwipaġġ: … 27. Ekwipaġġ tal-komunikazzjonijiet abbord: +++++ TIFF +++++ 28. Ekwipaġġ għan-navigazzjoni u skoperta: +++++ TIFF +++++ 29. Dgħajjes addizzjoniali użati (għal kull vapur): 29.1 Tunnellaġġ gross: … 29.2 Tul kollu (metri): … 29.3 Zokk (metri): … 29.4 Fond (metri): … 29.5 Materjal tal-buq: … 29.6 Skala tal-magna: … 29.7 Veloċità (knots): … 30. Taħriġ barra mill-ilma addizzjonali biex jiġi skopert il-ħut (ukoll jekk mhux istallata abbord): … 31. Port ta' reġistrazzjoni: … 32. Isem tal-kaptan: … 33. Indirizz: … 34. Nazzjonalità tal-kaptan: … Jekk jogħġbok inkludi: - tliet ritratti bil-kulur tal-vapur (dehra mill-ġenb), dgħajjes addizzjonali użati għas-sajd u tagħmir barra mill-ilma addizzjonali biex jiġi skopert il-ħut, - illustrazzjoni u deskrizzjoni dettaljata tat-tagħmir tas-sajd użata, - dokument li jipprova li rappreżentanta tal-proprjetarju tal-vapur huwa awtorizzat li jiffirma din l-applikazzjoni. … (Data ta' l-applikazzjoni) | … (Firma tar-rappreżentant tal-proprjetarju tal-vapur) | APPENDIĊI 2 BASTIMENTI TAL-IRMONK BIL-FRIŻA (SPEĊJE DEMERSAL) +++++ TIFF +++++ APPENDIĊI 3 +++++ TIFF +++++ APPENDIĊI 4 VAPURI TAT-TONN – SEINERS – VAPURI POLE-AND-LINE +++++ TIFF +++++ --------------------------------------------------